Spyrill:] Við bjóðum Ernst Wolff velkominn í stúdíóið til okkar í dag.
Þakka þér fyrir að gefa þér tíma til að skýra nokkrar brennandi spurningar með okkur.
Þakka þér kærlega fyrir boðið.
Já, herra Wolff, þú ert einn af leiðandi sérfræðingum hvað snertir núverandi fjármálaþróun og ákvörðunir í fjármálastefnu.
Og um það viljum við gjarnan ræða við þig.
Núverandi ástand í heiminum einkennist af mikilli ringulreið.
Stríðin í Úkraínu, í Gaza, heimurinn sem verður stafrænni með hverjum degi.
Og svo eru það hin vaxandi alþjóðlegu skuldafjöll.
Maður gæti haldið upptalningunni áfram endalaust.
Svo höfum við þessar áhugaverðu persónur sem ásækja fjölmiðla alls staðar, eins og Trump,
Musk og Pútín, sem skipta skoðunum í fylkingar.
Það eru svo margir aðilar, atburðir og þróun í gangi sem varða okkur mjög og vekja raunverulega upp stóru
spurninguna: Eru þetta kannski einhvern veginn tengt?
Og þess vegna ættu samræður okkar í dag að snúast um að setja mikilvæga atburði í samhengi.
Ég legg því til að við byrjum á stríðinu í Úkraínu.
Hvað eiga stríðin í Úkraínu og Gaza sameiginlegt?
Klárlega þá sem hagnast.
Þannig að þeir sem hagnast í bakgrunni eru auðvitað helstu vopnafyrirtækin.
Og fyrir aftan vopnaframleiðendum eru nú helstu eignastýringarfyrirtækin á Wall Street, með BlackRock í
fararbroddi og Vanguard og State Street fast á hæla sér.
Og hinum megin, auðvitað, helstu stafrænu fyrirtækin, „Magnificent Seven“ í Silicon Valley .
Allir vopnaframleiðendur eru beint háð stafrænum iðnaði í dag.
Án stafræns iðnaðar virkar ekkert lengur.
Og þessi tegund fyrirtækja er að græða ótrúlega mikið núna.
Í fyrsta lagi á stríðinu í Úkraínu, en einnig á Gazaströndinni.
Og auðvitað líka ef stríðið í Mið-Austurlöndum heldur áfram, ef það leiðir til stríðs gegn Íran.
Þar hef ég mestar áhyggjur því þau hafa einfaldlega smakkað blóð og vita að það er hægt að græða mikið á þennan hátt.
Hvað varðar Úkraínu, þá verður að segjast að jafnvel þótt stríðinu ljúki einhvern tímann, þá er ljóst
að sömu grunuðu munu halda áfram að græða peninga.
Vegna þess að herra Selenskí fól endurreisn Úkraínu í hendur BlackRock - ég held að það hafi verið í október 2023.
Já, og við höfum líka áhugaverða tilvitnun frá Selenskí. Getum við sýnt hana stuttlega?
Tilvitnunin sem hann gaf í ávarpi sínu til þjóðarinnar árið 2022:
„Við erum nú þegar, og munum halda áfram að vera, leiðtogar í stafrænni umbreytingu ríkis okkar og samfélags.“
Það er mjög áhugavert fyrirbæri að tvö lönd séu nú leiðandi í stafrænni umbreytingu.
Annað er Ísrael, hitt er Úkraína. Bæði eru í stríði.
Stríð þýðir að gagnavernd er lögð til hliðar og að gagnafyrirtækin, þ.e. fyrirtækin sem safna
öllum gögnunum, geta starfað meira og minna óhindrað.
Það er áhugavert að það er lítið hverfi í Kíev sem kallast Litli Kísildalurinn, þar sem öll helstu
upplýsingatæknifyrirtækin frá Kísildalnum eru staðsett og geta í raun starfað algerlega óhindrað.
Lítið dæmi um þetta er fyrirtækið „Clearview“, sem rekur andlitsgreiningu.
Þau mættu lagalegum takmörkunum í Ameríku, fluttu síðan til Úkraínu og fullkomnaðu andlitsgreiningu þar.
Sannkölluð Win-Win staða.
Já.
Ótrúlegt.
Þú heldur áfram að tala um stafrænu-fjármálafyrirtækin flókið í fyrirlestrum þínum.
Geturðu útskýrt það fyrir okkur aftur stuttlega? Hvað átt þú við með því?
Við höfum bandarísku öldina að baki.
Það var öld bandarískra banka.
Það verður því að segjast að 20. öldin var algjörlega undir stjórn bandarískra banka á Wall Street.
Þeir voru þeir sem högnuðust allra mest í heimsstyrjöldunum tveimur.
Þeir ríktu meira og minna yfir heiminum.
En frá og með áttunda áratugnum upplifðum við það sem kallast fjármálavæðing, sem
þýddi að fjármálageirinn varð sífellt öflugri.
Og í tengslum við þessa fjármálavæðingu voru nýjar fjármálaafurðir stöðugt samþykktar.
Og vogunarsjóðir voru t.d. einnig leyfðir.
Og fyrir vikið urðu eignastýringar svo miklu sterkari.
Þannig að það mætti ​​segja að frá og með árinu 2000, í kringum þúsaldarskiptin urðu eignastýringafélögin öflugust á Wall Street.
Og eitt þeirra er auðvitað fremst – það er BlackRock.
BlackRock er stærsta hluthafi í öðru stóru eignastýringafélagi Vanguard.
Bæði eru aftur á móti stórir hluthafar í þriðju og fjórðu stærstu eignastýringunni, þ.e. State Street og Fidelity.
Þannig að það verður ekki meiri samþjöppun valds á þeirra höndum.
Þar að auki eru þau einnig bróður og systur tengd við Silicon Valley, því BlackRock, Vanguard og State Street eru helstu
hluthafar í sex af sjö stærstu fyrirtækjum í Silicon Valley.
Þannig hefur myndast samlífi milli gamla valdatækisins, þ.e. peningum, og nýja valdatækisins: gögnum.
Við lifum því á nýjum tímum, að minnsta kosti síðustu 30 ár, þar sem gögn hafa orðið sífellt mikilvægari.
Og að mínu mati eru gögn nú enn mikilvægari en peningar.
Þannig að peningar eru valdatæki; annað og mikilvægara valdatækið núorðið eru gögnin.
Það þýðir að þú hefur þegar nefnt tengsl milli gervigreindar og allrar þróunar og fjármálakerfisins.
Eru þarna enn einhver tengsl?
Mikilvægastu tengslin milli gervigreindar og fjármálakerfisins eru einfaldlega „Aladdin“ , greiningarkerfi BlackRock fyrir
fjármálagögn, sem herra Fink stofnaði árið 1988, var hlaðið upp í Microsoft skýið árið 2023 og það tengt við gervigreind.
Þetta þýðir í raun að enginn venjulegur mannlegur verðbréfamiðlari eða hlutabréfakaupmaður getur lengur haldið í við BlackRock.
Allar þessar upplýsingar sem berast á nanósekúndum er ekki hægt að rekja með mannsheila.
Og við sáum í síðustu viku hvernig þetta gagnaðist BlackRock.
Í síðustu viku afhenti þriðji stærsti banki Bandaríkjanna, Citibank, allan eignastýringarrekstur sinn til BlackRock.
Þetta eru um 80 milljarðar Bandaríkjadala.
Þetta er bara afhent svona í fljótu bragði BlackRock vegna þess að BlackRock hefur meiri innsýn
í öll fjármálastrauma heimsins en nokkur annar.
Þetta er fáránlegt.
Þú hefur þegar minnst á Larry Fink.
Það er mjög áhugaverð tenging.
Í fyrra, skyndilega, alveg upp úr þurru sagði Klaus Schwab af sér formennsku sinni hjá WEF.
Og ég hefði mikinn áhuga á að vita. Hvað gerðist í raun og veru?
Það er bein tenging.
Klaus Schwab skipaði Larry Fink í stjórn WEF árið 2019.
Þannig að þeir tveir hafa setið saman í stjórn síðan þá.
En að mínu mati gerði Klaus Schwab þá eitthvað sem að mínu mati, herra Fink líkaði alls ekki.
Árið 2020, stuttu eftir að stóra heilbrigðiskrísan skall á – ég vil ekki nefna nafnið núna – í
júlí 2020 gaf hann út bók sem hét „The Great Reset“
Og þessi bók fór eins og eldur í sinu, varð metsölubók og vakti athygli og WEF hlaut mikla alþjóðlega athygli
Og það stangast algjörlega á við stefnu Finks.
Herra Fink kýs alltaf að vinna í bakgrunni.
Frá 1988 hefur hann verið að ná meiri og meiri völdum, að mestu leyti óþekktur og honum hefði einfaldlega ekki líkað þetta.
Og þess vegna held ég að Larry Fink sé nú að koma WEF algjörlega undir eigin stjórn.
Athyglisvert er að þessi átök urðu þekkt í gegnum Wall Street Journal.
Ef þú skoðar hver á Wall Street Journal, þá tilheyrir það News Corp, og aðalhluthafi News Corp er BlackRock.
Þannig að Larry Fink hefði getað komið í veg fyrir þessa útgáfu. Hann gerði það ekki.
Þannig að hann sá meðvitað til þess að lítið var gert úr herra Schwab um allan heim og ber því ábyrgð á
því að Klaus Schwab hefur verið settur til hliðar.
Sem þýðir ekki að WEF sé sett til hliðar. WEF mun halda áfram að starfa.
WEF er ótrúlegt net sem virkar t.d einstaklega vel í Kína.
Það er árlegur fundur í Tianjin sem er að minnsta kosti jafn stór og sá í Davos, þar sem
kínverski forsætisráðherrann flytur alltaf fyrstu ræðuna.
Sumsé veit maður hversu vel þetta net virkar.
Við höfum þegar talað mikið um gríðarlegan kraft stafrænu- og fjármálafyrirtækjanna.
Núna, í október, erum við rétt við það að kynna stafrænu evruna.
Geturðu sett þetta í samhengi og útskýrt hvað þetta þýðir?
Stóra vandamálið sem við stöndum frammi fyrir er að peningakerfi okkar eins og það hefur virkað hingað
til, getur ekki lengur virkað til lengri tíma litið.
Þannig að við höfum nú gríðarlegt skuldafjall um allan heim upp á yfir 350 billjónir.
Bandaríkin ein eru í skuld upp á yfir 37 billjónir.
Það mun ekki virka til lengri tíma litið. Á einhverjum tímapunkti mun þetta kerfi hrynja.
Því hefur síendurtekið verið haldið á lífi með miklum tilfæringum, en í bakgrunni er verið að þróa nýtt kerfi.
Og það er áhugavert að við vorum að tala um um Larry Fink og Klaus Schwab rétt í þessu. Árið 2019 voru samtökin um
þróun þessa stafræna seðlabankagjaldmiðils stofnuð í Davos.
Þannig að í að minnsta kosti sex ár hafa menn unnið í bakgrunninum hörðum höndum að því.
Meira en 130 seðlabankar eru nú að þróa þessa peninga.
Þannig að þessir nýju peningar munu koma.
Og þessir nýju peningar munu koma á sama tíma og reiðufé verður afnumið.
Við verðum þá öll meira og minna neydd til að grípa til þessara peninga.
Þetta þýðir auðvitað að okkur sé hægt að stjórna á frábæran hátt, því þessir peningar verða forritanlegir.
Í fyrsta lagi verður hægt að hafa gildistíma.
Einstaklingsbundin skatthlutföll og einstaklingsbundnir vextir verða okkur fyrirskipaðir.
Við verðum bundin félagslegu lánakerfi.
En þeir munu einnig geta lokað okkur alveg frá öllu fjárstreymi.
Þetta þýðir því algjört eftirlit.
Og það sem margir vita ekki er að þetta er fyrsta tvíþætta peningakerfið sem hefur verið til.
Það verður til „Wholesale-CBDC“ .
Þetta er CBDC sem verður verslað á milli seðlabankans og helstu fjármálafyrirtækja, þ.e. helstu
tryggingafélaga, vogunarsjóða og lífeyrissjóða.
Og það verður „Retail -CBDC“ fyrir okkur almenna borgara.
Og það leiðir mig að stafrænu evrunni.
Samkvæmt frú Lagarde á stafræna evran að vera tekin upp í haust.
Margir eru hræddir um að þeir munu verða að nota evruna í daglegu lífi. Ég trúi því ekki.
Þannig að ég held að þeir byrji á því að kynna fyrst þennan heildsölu-CBDC milli helstu
fjármálafyrirtækja og síðan kynna hinn CBDC síðar.
Því það voru nefnilega mikil vandamál með innleiðinguna.
Fjórar prófanir voru gerðar.
Fyrsta prófunin var í Karíbahafssambandinu. Önnur var á Jamaíka.
Þriðja var í Nígeríu. Og ég veit ekki í augnablikinu hvar sú fjórða var.
Í öllu falli voru fjórar stórar prófanir. Og þessar prófanir fóru allar í vaskinn.
Þannig að fólk, jafnvel í Nígeríu, var ekki tilbúið að samþykkja þennan nýja gjaldmiðil.
Og þess vegna verður að fara aðra leið núna.
Það er ekki hægt að bjóða fólki þetta rétt sisona.
Það er ekki hægt að þvinga það fram eins og í Nígeríu heldur.
Þar var reiðuféð mjög takmarkað.
Skyndilega voru lögð á gjöld sem höfðu ekki verið lögð á áður.
Engu að síður tókst þeim ekki að koma á þessum gjaldmiðli almennilega meðal íbúanna.
Og þess vegna er farin önnur leið.
Og hin leiðin liggur nú í gegnum þessa „Stablecoins“ .
Þannig að það er engin furða að forseti Bandaríkjanna eins og Trump sé að kynna Stablecoins svona mikið um þessar mundir.
Stablecoins eru ekkert annað en kynning á CBDC bakdyrunum, því Stablecoins eru alveg eins forritanlegir og CBDC.
Vá. Svo, við skulum taka þetta saman.
Við fáum nýtt peningakerfi.
Ernst Wolff: Já.
Sem virkar allt öðruvísi?
Ég hef eina spurningu enn:
Ég held þú hefir áratugum saman talað um hrun núverandi fjármálakerfis.
En hingað til hefur meðalborgarinn ekki tekið eftir neinu.
Já, það er vegna gríðarlegrar blekkingar.
Þannig að á undanförnum árum hafa hlutir verið gerðir sem aldrei hefði verið hægt að ímynda sér áður.
Þetta byrjaði allt á áttunda áratugnum með fjármálavæðingunni.
Til dæmis voru endurkaup hlutabréfa bönnuð fram á 8. áratuginnn þar sem þau voru talin óréttlát markaðsmisnotkun.
Síðan voru þau skyndilega leyfð.
Áður en það gerðist voru engir vogunarsjóðir , þeir voru skyndilega leyfðir.
Áður en það gerðist höfðu menn aldrei tekið á sig eins miklar skuldir og þeir gera í dag.
Í dag eru skuldir einfaldlega lýstar sem sérstakar eignir.
Þannig að það er ótrúleg blekking í gangi.
Og ég er sjálfur agndofa yfir því hversu langt þetta hefur gengið.
En auðvitað kemur að endapunkti.
Á einhverjum tímapunkti mun þetta kerfi ekki lengur virka.
Og innvígðir vita það. Þeir knýja þetta áfram.
Við lifum nú á lokastigi þessa kerfis.
Og þetta lokastig er notað af helstu aðilum til að ræna þetta kerfi enn á ný.
Þannig að við lifum á tímabili algjörs arðráns á öllu og öllum innan þessa kerfis.
Þetta er djörf yfirlýsing.
Og innleiðing nýja peningakerfisins myndi tefja það enn frekar, ef ég skil þig rétt?
Já, ég veit ekki hvernig það verður innleitt núna.
Hvort það muni virka í gegnum þessar Stablecoins, að þær séu kannski innleiddar inn um bakdyrnar.
Jæja, það eru nokkrar mögulegar sviðsmyndir.
Auðvitað gæti það gerst að einhvern tímann eigi sér stað stór netárás og þá segja þeir okkur öllum: Við
biðjumst velvirðingar, en það er ekki lengur hægt að viðhalda bankareikningum ykkar í núverandi mynd.
Við getum aðeins gert allt í gegnum CBDC. Það væri einn möguleiki.
Annar möguleiki er að gripið sé til öfgafullustu aðgerða, að stríð skapist, og í samhengi við það er síðan sagt:
jæja, við biðjumst velvirðingar, svo til að halda áfram að vera til verðum við að grípa til þessa nýja gjaldmiðils.
En það er líka möguleiki á að gera þetta með öðrum hætti.
Til dæmis með vaxandi atvinnuleysi.
Við erum núna að upplifa mörg gjaldþrot og mjög mikla aukningu á atvinnuleysi.
Það tengist víðtækum áhrifum gervigreindar.
Og því, á næstu árum, á næstu mánuðum, en einnig á næstu árum, munum við hafa hundruð milljóna atvinnulausra um allan heim.
Og þá er auðvitað mögulegt að stjórnvöld muni að lokum segja, jæja, við verðum að koma
atvinnulausum aftur inn í kerfið sem neytendum.
Við munum greiða þeim almennar grunntekjur.
Þannig að þessar almennu grunntekjur verða líklega mjög stórt mál í náinni framtíð.
Og þegar þær verða greiddar út, grunar mig að þær verði greiddar út í formi CBDC, og á sama tíma, auðvitað,
verða aðrar greiðslur frá ríkinu einnig greiddar út í CBDC, til dæmis lífeyrisgreiðslur.
Þannig að ef atvinnulausir og lífeyrisþegar væru innifaldir í nýja kerfinu, þá væri stór hluti
þjóðarinnar þegar innifalinn í þessu nýja kerfi.
Tengist öllum barnabótaþegum
Allt er mögulegt, já, nákvæmlega.
... Starfsmenn ríkis og bæja.
Nú hefurðu talað um vaxandi fjölda atvinnulausra vegna þróunar gervigreindar.
Geturðu útskýrt það aðeins nánar?
Jæja, gervigreind er ótrúlega háþróuð, þróaðri heldur en flestir gera sér grein fyrir.
Gervigreind, jæja, undanfarið hafa verið framkvæmdar nokkrar prófanir.
Núna er gervigreindin metin hafa greindarvísitölu á bilinu 150 til 160.
160 samsvarar sumsé greindarvísitölu Einsteins.
Og þú verður að vita að þekking á gervigreind tvöfaldast nú á þriggja til fjögurra mánaða fresti.
Þetta þýðir að við erum rétt við það að greindarvísitala gervigreindar fari langt fram úr greindarvísitölu manna.
Og auðvitað, í tengslum við mannleg vélmenni eða þrívíddarprentara, til dæmis, þýðir þetta að mörg
framleiðsluferli munu eiga sér stað án manna í framtíðinni.
Svo, sérstaklega á sviði mannlegra vélmenna, lærir maður sem vinnur sem handverksmaður einhvers
staðar af eigin reynslu og verður því sífellt betri.
Mannleg vélmenni sem framkvæma sama verkefnið geta tengst með gervigreind við 10.000, 100.000 eða milljón önnur
vélmenni sem framkvæma sama verkefni og mun þá læra 10.000, 100.000 sinnum eða milljón sinnum hraðar.
Þetta þýðir að eftir smá tíma munu menn ekki lengur eiga möguleika á að berjast gegn gervigreind.
Ég vil benda á að viðtölin við Jeffrey Hinton eru áhugaverð.
Jeffrey Hinton var fyrrverandi aðalforritari gervigreindar hjá Google. Þetta er maður sem er 75 ára gamall.
Fyrir tveimur árum, í maí 2023 sagði hann upp störfum sínum og sagði að allt þetta væri of hættulegt.
Jeffrey Hinton var nýlega spurður hverju hann myndi mæla með fyrir barnabarnið sitt núna, hvaða starfsferil það ætti að stunda.
Hann sagði: „Ég myndi mæla með því að barnabarn mitt yrði pípulagningamaður, en ég
gæti aðeins tryggt honum vinnu í um fimm ár.“
Þannig að þið sjáið hversu ótrúlega hröð þessi þróun er að þróast.
Því miður er fólki ekki sagt neitt frá þessu.
Og það versta er að stjórnmálamenn minnast ekki á þetta einu einasta orði.
Því það væri stærsta og mikilvægasta málið sem allir ættu stanslaust að vera tala um.
Þess vegna erum við að taka þetta viðtal í dag.
Ég myndi ganga skrefinu lengra.
Við höfum rétt í þessu heyrt að ESB vilji kynna stafræn auðkenni fyrir alla borgara frá og með 2026.
Tengist það allri þessari þróun á einhvern hátt?
Já, já, þetta tengist allt saman.
Þannig að stafræna auðkennið er algerlega nauðsynlegt því þegar CBDC kemur til sögunnar þýðir það að hvert og eitt okkar
mun eiga „veski“, líklega í farsímanum okkar eða snjallsímanum.
Og þá verður að tryggja að allir séu í raun auðkenndir, svo að fólk geti ekki nálgast annað „veski“.
Þannig að ef stjórnvöld, t.d. hafa einhvern sem er talinn mótmælandi eða vandræðaseggur og vilja loka hann frá öllum
fjárstreymum, þá, ef engin stafræn skilríki væru til staðar, gætu þessi farið til vinar eða ættingja og sagt:
„Geturðu gert greiðslurnar fyrir mig með reikningnum þínum?“
En ef hægt er að bera kennsl á hann með rafrænu skilríki, þá er hann í raun settur til hliðar.
Þannig að alhliða og alger stýring er mögulegt.
Og það er þangað sem við stefnum núna.
Og það sem við erum að upplifa í Þýskalandi núna er að AfD er fá þvílíkt og fordæmalaust fylgi.
Hver er afstaða AfD til allra þessara þróunar?
Að mínu mati er AfD meira og minna jafngilt því sem gerðist í Argentínu með herra Milei eða
því sem gerðist í Bandaríkjunum með herra Trump.
Fólk sem skilur ekki allt samhengið í bakgrunninum er að veðja á einhvers konar bjargvætt.
Þeim er þá lofað einhverju, en maður verður virkilega að skoða allt ofan í kjölinn
Þannig að með AfD verður maður virkilega að skoða mjög vel.
Í fyrsta lagi er AfD hlynnt herskyldu, í öðru lagi er það hlynnt NATO, bandalaginu sem Bandaríkin hafa alltaf leitt, og í þriðja
lagi heyri ég AfD aldrei gagnrýna stafrænu fyrirtækjasamsteypuna.
Þvert á móti, frú Weidel talaði meira að segja við Musk í Riesa eða m.ö.o. henti sér í fangið á honum og
var ánægð með að Musk skyldi hafa sagt eitthvað um AfD.
Musk er enn að skrifa um AfD og sagði aftur fyrir aðeins nokkrum dögum að aðeins AfD gæti bjargað Þýskalandi.
Þannig að AfD er ekkert annað en annar armur þessarar stafrænu-fjármálafléttu.
Þannig að enginn skyldi trúa því að einhver sem situr á þingi í dag muni koma með neinar stórar breytingar fyrir okkur.
Það á jafnt við um vinstri sem hægri.
Þannig að allur þessi greinarmunur á vinstri og hægri er ekki til neins nema að blekkja almenning.
Við lifum á tímum þar sem öll þessi fyrri gildi hafa enga merkingu.
Við lifum á nýjum tímum og maður ætti að treysta á heilbrigða skynsemi sína en ekki á afstöðu sína til vinstri eða hægri.
Svo, í viðtölum þínum nefnir þú ítrekað fyrirtækið Palantir.
Mjög áhugavert fyrirtæki. Við höfum lógó þeirra hér.
Ég hef tvær spurningar um þetta.
Í fyrsta lagi, hvað þýðir Palantir á þessum tímum?
Og í öðru lagi, hefur þú einhverjar upplýsingar um hvort svipuð verkefni séu í gangi í Rússlandi eða Kína? [
Ernst Wolff:] Það eru örugglega svipuð verkefni, en við skulum einbeita okkur að Palantir fyrst.
Palantir var stofnað árið 2004 af Peter Thiel.
Hver er Peter Thiel? Peter Thiel er einn af stofnendum PayPal.
Hann er fyrrverandi félagi Elon Musk.
Peter Thiel einbeitti sér mjög snemma að andlitsgreiningu og stafrænum iðnaði og stofnaði þetta fyrirtæki.
Hann gerði það með hjálp CIA.
CIA lagði einnig fram fjárhæð þá.
Athyglisvert er að þetta fyrirtæki hefur ekki aðeins gerst hjálplegt fyrir CIA, heldur einnig
fyrir NSA, FBI og vinnur nú einnig fyrir Pentagon.
Það vinnur einnig fyrir úkraínska herinn við val á stríðsmarkmiðum og líka fyrir ísraelska herinn við val á stríðsmarkmiðum.
Palantir er eitt af þeim fyrirtækjum sem hefur hækkað mest á hlutabréfamarkaði undanfarna mánuði.
Það hefur nú mjög hátt markaðsvirði.
Fyrirtækið hefur náð ótrúlegum völdum vegna þess að við lifum á tímum þar sem ekki aðeins
peningar gegna hlutverki, heldur einnig gögn.
Og það er enginn sem býr yfir jafn raunverulega mikilvægum gögnum eins og Palantir.
Svo fyrir mér er hlutverk Peter Thiel í þessu líka áhugavert.
Peter Thiel fæddist í Þýskalandi, ólst síðan upp í Afríku og er nú einn af stærstu mönnum Silicon Valley.
Peter Thiel tryggði einnig að fólk hans fengi sæti í ríkisstjórn Trumps.
Ráðgjafi Trumps hvað varðar kryptogjaldmiðla (stafræna gjaldmiðla) og gervigreind er maður að nafni David Sachs.
Þessi David Sachs kemur einnig úr þessum hópi svokallaðrar PayPal-mafíu.
Hann er því líka vinur Peters Thiel.
Og ég verð að segja að einhver sem á jafn mikið af gögnum og Peter Thiel - hefur að minnsta kosti jafn
mikið vald og sá sem á jafn mikið fé og fer með jafn mikið vald í fjármálakerfinu sem Larry Fink.
Þannig að ég held að ef þú spyrðir sjálfan þig í dag hverjir eru valdamestu menn í heimi, þá
væru Larry Fink og Peter Thiel efst í mínum huga.
Nú hefur þú nefnt þú PayPal-mafíuna. Af hverju mafía?
Já, vegna þess að PayPal hafði þegar yfirtekið önnur fyrirtæki með mafíulíkum aðferðum og auðvitað einnig tryggt gögn annarra.
Það er nokkuð áhugavert að Peter Thiel var til dæmis einn af stofnendum Facebook.
Og sú spurning sem margir hafa aldrei spurt sig er, hvers vegna er Facebook ókeypis?
Fólk hefur aldrei spurt sömu spurningar um WhatsApp.
Enginn spyr, hvers vegna er WhatsApp ókeypis?
Þessir hlutir eru ókeypis vegna þess að þeir safna gögnum.
Og þeir græða mjög, mjög mikinn pening á bak við tjöldin með þessum gögnum.
Og með þessum gögnum er verið að hrifsa til sín mikil völd.
Það er því áhugavert að Peter Thiel er einn af þeim sem komu virkilega að þessu strax frá upphafi.
Ekki aðeins stofnandi PayPal, heldur einnig fyrsti meðfjármögnunaraðili
Facebook, svo hann er mjög tengdur Zuckerberg.
Og það er líka áhugavert að hann er líkt Larry Fink, sem kýs að vera í bakgrunni.
Fyrir stutt var þessi fundur í Hvíta húsinu. Mark Zuckerberg var þar, Bill Gates var þar, og þeir tveir
sátu við hliðina á Donald Trump og konu hans Melaniu.
Peter Thiel var ekki þar.
Svo hann kýs að vera í bakgrunni. Hann togar í strengina á bak við tjöldin.
Já, þessi viðskiptamódel, þú verður að útskýra það aftur.
Hvernig praktíkt séð græðir maður á gögnum, ertu með dæmi?
Og það svo mikið af peningum til að þú getir rekið allt Facebook með þeim.
Gögn eru það allra mikilvægasta þessa dagana, því með gögnum getur þú grætt mikla peninga.
Svo ef þú veist nákvæmlega hvað einhver er að kaupa, ef þú veist nákvæmlega hvar einhver er staddur, þá
geturðu alltaf gert viðkomandi nákvæmlega þau tilboð sem þú veist að hann muni strax kaupa.
Sumsé eitt mjög áhugavert dæmi, sem er ekki nýtt af nálinni, er að á grundvelli sölugagna vissi Amazon
tveimur vikum fyrr en kona að hún væri barnshafandi.
Sumsé áður en konur fengu að vita frá kvensjúkdómalækni sínum að þær væru óléttar, vissi Amazon þegar að þær
væru óléttar út frá kauphegðun þeirra tveimur vikum fyrr.
Og þá getur maður náttúrulega kafað ofan í gögnin til að sjá hvað óléttar konur vilji kaupa, og svo er
hægt að auglýsa það rétt í gegnum farsíma eða tölvu.
Og svo kaupa þær líka vöruna. Þetta eru milljarða dollara viðskipti í bakgrunni.
Slíkar hreyfingar eru auðvitað líka í gangi í Rússlandi og Kína.
Fyrirtæki eins og Palantir eru einnig stofnuð þar.
Það verður að segjast að við á Vesturlöndum vitum ekki svo mikið um Kína.
En hversu langt Kína hefur náð með andlitsgreiningu og þróun gervigreindar varð augljóst
á meðan á stóra heilbrigðiskrísan stóð yfir.
Kína er t.d. svo langt gengið að í Shanghai þegar útgöngubann var í gildi og fólki var sagt, þið megið ​​ekki
fara út úr húsum sínum, þið megið ekki fara út á svalir.
Ef einhver fór út á svalirnar, þá flaug dróni yfir og tilkynndi nafn viðkomandi hástöfum, sem lét
alla nágranna vita að einhver væri að brjóta lögin.
Þannig að þú sérð að Kína er sko enginn eftirbátur í þessu tilliti.
Þvert á móti, Kína hefur einnig félagslegt lánakerfi – sumir afneita því.
Þetta er algjört rugl, þegar maður veit um allt sem gerðist í Kína á meðan heilbrigðikrísunni stóð yfir.
Með öðrum orðum, þetta er líka áríðandi viðvörun hvað rafræn skilríki varðar.
Í Kína var QR kóðinn notaður á meðan heilbrigðiskrísan stóð yfir á svipaðan hátt og áætlað er að nota rafræn skilríki.
Í Kína fóru nokkrir bankar á hausinn í tengslum við hrun stórs fasteignaþróunarfyrirtækis.
Fólkið sem átti reikninga sína í þessum bönkum tapaði öllum peningum sínum.
Þetta fólk vildi gjarnan mótmæla og þetta fólk tók eftir því í símanum sínum morguninn
eftir að heilbrigðiskóði þeirra var rauður.
Þannig á þennan hátt var komið í veg fyrir að þetta fólk mótmælti.
Svo þetta er heimurinn sem við munum renna inn í ef þessi rafrænu skilríki verða að veruleika.
Gott. Ein lokaspurning.
Ég fann áhugaverða setningu undir einu myndbanda þinna.
Þar segir einhver, gott og vel, allt þetta sem er í gangi, en þá er bara eitt sem
hjálpar: Ég mun njóta lífsins á meðan ég ennþá get.
Hvað segir þú við því?
Já, ég er að reyna að gera það líka, en við næstu setningu verð ég aðeins að hika, ef
svo má að orði komast, eins lengi og hægt er.
Ég held að það muni vara um nokkurt skeið.
Mannkynið hefur þegar tekist á mjög stórar krísur, og það hefur alltaf haldið áfram, og
það mun halda áfram.. Líka eftir þessa krísu.
Ég fæddist sjálfur í Kína og kínverska táknið fyrir krísu samanstendur af tveimur stöfum.
Annað táknar hætta og hitt tækifæri.
Og ég held að jafnvel á verstu tímum, í mestu umbyltingu sögunnar, þurfi maður ekki
aðeins að sjá hætturnar heldur einnig tækifærin.
Gervigreind sjálf ber ekki ábyrgð á því sem er að gerast.
Fólkið sem notar þessa gervigreind ber ábyrgð.
Og því miður nýtist gervigreindin eingöngu mjög fáum fyrirtækjum í þeirra eigin þágu.
Ef gervigreind yrði notuð núna í þágu okkar allra, þá verðum við að segja að við stæðum frammi fyrir gullinni framtíð.
Ef við gætum öll í raun látið gervigreind vinna öll þau hræðilegu störf sem menn þurfa enn að vinna, þá væri fólk
frjálst til að gera það sem því var eiginlega ætlað að gera.
Það gæti verið skapandi, það gæti búið til tónlist, það gæti lesið bækur, það gæti safnast
saman og lifað án alls þessa vinnuþrýstings.
Þannig að það væru engin takmörk fyrir mannlegrar sköpunargáfu.
Vandamálið er að gervigreind er nú í höndum mjög, mjög fárra einstaklinga og mjög fárra
fyrirtækja sem hafa aðeins áhuga á sjálfum sér.
Og það er stóra vandamálið sem við þurfum að breyta.
Hefur þú einhverjar lokaathugasemdir, þegar þú lítur yfir allt þetta?
Já, við lifum líklega í mestu umbyltingu í allri mannkynssögunni.
Og í grunninn lifum við enda risavaxinnar hringrásar.
Og að mínu mati nær allt saman miklu lengra en nú er verið að ræða í óhefðbundnu hreyfingunum.
Því ef við ímyndum okkur að gervigreind muni í raun taka yfir eins mikið og hún virðist vera að gera
núna, þá munu peningar að lokum verða algjörlega óþarfir.
Því þá verður öll vinna í heiminum að mestu leyti unnin í yfir 90 prósent af vélmennum.
Þessi vélmenni munu hafa ótakmarkaða framleiðslugetu.
Og ef við rifjum það stutt upp, hvað þýðingu hafa peningar í raun og veru?
Peningar komu í heiminn eftir vöruskiptahagkerfið. Þeir þróuðust úr vöruskiptahagkerfinu og hafa alltaf verið spegilmynd
af því hversu mikil mannleg vinna fer í tiltekna vöru.
Þannig að vara er dýr vegna þess að mikil mannleg vinna fer í hana.
Önnur vara er mjög ódýr vegna þess að hún krefst lítillar mannlegrar vinnu.
En ef þessi mannlega vinna gegnir ekki lengur hlutverki í samfélaginu, ef gervigreind tekur yfir allt -
þá munu peningar heldur ekki gegna neinu hlutverki.
Þannig að við lifum sannarlega á þröskuldi, sögulegum þröskuldi.
Eitthvað verður að gerast.
Við verðum að tryggja að mannkynið stjórni öllu sjálft og að þessi nýja tækni sé ekki notuð
til að þvinga okkur öll undir einhverja örfáa.
Það persónulega ráð sem ég get gefið, sérstaklega varðandi börn og ungt fólk, er að gæta þess að þessi börn og
unga fólkið festist ekki of mikið í þessum stafræna vettvangi og trúi öllu sem þeim er kynnt.
Svo dragið í efa hverja einustu upplýsingu sem þið fáið.
Hver er að upplýsa mig?
Hverjir eru hagsmunir þeirra?
Hvað vilja þau frá mér?
Þá skoðar maður allt hlutlaust.
Þegar kemur að gervigreind og umfram allt notkun gervigreindar, þá verður maður
virkilega að vera mjög varkár hvað ungt fólk varðar.
Því miður eru nú mörg skólabörn, margir nemendur, sem eru að láta gervigreindina framleiða skólaverkefnin sín.
Ég mæli með að allt þetta fólk skoði myndbönd frá kóreansk/nýsjálenska manninum Justin Sung, S-U-N-G.
Þetta er nýsjálenskur læknir sem hefur oft talað um áhrif notkunar gervigreindar á mannsheilann.
Það er að hluta til mjög ógnvekjandi.
Ef þú, sem ungur einstaklingur, reynir ekki lengur að greina ákveðnar staðreyndir eða flokka í gegnum margar
upplýsingar sjálfur, heldur lætur gervigreindina ráða för, þá tekst þér ekki að þróa grunnbyggingar í heilanum.
Þetta er mjög hættuleg þróun.
Ef þú lætur gervigreindina vinna of snemma það sem þú ættir í raun að gera sjálfur til að þróa heilann
enn frekar, þá lendir þú í mjög hættulegum spíral.
Ég held að allir foreldrar og afar og ömmur ættu að vera mjög varkár svo þetta gerist ekki hjá börnum þeirra og barnabörnum.
Þakka þér fyrir þessi mjög upplýsandi orð.
Spennandi viðtal. Þakka þér fyrir.
Þakka þér kærlega fyrir.